stanford-oval/wikipedia huggingface dataset:
Elias Korvenkuokka

Elias Tuomaanpoika Isolahti eli Elias Korvenkuokka (2. elokuuta 1855 Alavus – 5. marraskuuta 1940 Alavus) oli suomalainen Alavudella elänyt työmies, uudisraivaaja ja erakko.
Isolahden kruununtorpassa Alavuden Edesjärvellä syntynyt Elias Korvankuokka oli kotipitäjässään renkinä ja itsellisenä vuoteen 1892 saakka, jolloin hän muutti Kotkaan.  Kotkassa asuessaan Korvenkuokka hylkäsi vaimonsa tämän ulkopuolisten suhteiden vuoksi. Hän kiersi sitten eri työmailla Savossa ja Saimaalla kertoman mukaan Lapatossun kanssa. Alavudelle Korvenkuokka palasi vuonna 1920. Hän asui yksinään Alavuden Kuivasjärven läheisyydessä sijainneessa itse rakentamassaan mökissä. Mökki sijaitsi noin kuuden kilometrin päässä Alavuden kirkolta Peräseinäjoelle vievästä maantiestä eronneen metsäpolun varrella noin kilometrin päässä maantiestä.
Korvenkuokka harrasti kukkien viljelyä mökkinsä kellarikerroksen kasvihuoneessa, hakkasi raamatunlauseita lähistön kallioihin ja viljeli perunaa ja naurista peltotilkuillaan. Hän rakenteli itselleen viulun ja kanteleen, teki mökkinsä pihalle tuulikanteleen ja veisti puusta kuvan entisestä vaimostaan. Hän kirjoitti myös Erakon elämä-nimistä muistelmateosta elämänvaiheistaan. Korvenkuokka-nimen hän otti erottuakseen muista Alavudella asuneista samannimisistä miehistä.
Viimeiset vuotensa Korvenkuokka eli Alavuden kunnalliskodissa, jossa hän myös kuoli.
Kirjallisuutta

Leo Oksaharju : Eljas Korvenkuokka - Alavutelainen erakko. Alavuden Joulu 41/1997.
Aiheesta muualla

Kuvasatoa maakunnasta, Ilkka, 16.05.1937, nro 129, s. 4, Kansalliskirjaston digitaaliset aineistot
Ennemmin tai myöhemmin

| Ennemmin tai myöhemmin Marko Haavisto & The Hanks |
| --- | --- | --- |

Studioalbumin tiedot
 Äänitetty : 2005
 Julkaistu: 2005
 Tyylilaji: iskelmä
 Kesto: 35.53
 Levy-yhtiö: Johanna Kustannus
Marko Haaviston muut julkaisut
| Kunpa tietäisitkin 2004 | Ennemmin tai myöhemmin 2005 | Tässä ja nyt 2006 |
Ennemmin tai myöhemmin on Marko Haavisto & The Hanks -yhtyeen ensimmäinen ja toistaiseksi ainoa albumi. Se julkaistiin vuonna 2005.
Kappaleet

Tie ei mihinkään – 2.52  (– Skid Row -)
Ennemmin tai myöhemmin – 1.56  (– I´ll Never Get Out Of This World Alive -)
Heikun keikun – 2.09  (– Honky Tonkin´ -)
Toista miestä hän faijaksi kutsuu – 2.36  (– My Son Calls Another Man Daddy -)
Lohduton blues – 2.17  (– Lovesick Blues - )
Rentun ruusu – 2.47
Kierrän kehää – 1.59  (– Walking the Floor Over You -)
Kukaan ei kaipaile mua – 2.23  (– Nobody´s Lonesome For Me -)
Mikä vaan kolisee niin kyllä käy – 2.03  (– Drinkin´ Wine Spo Dee O Dee -)
Yksinäisen tie – 2.17
Toivon vaan – 3.00  (– Holdin´ On -)
Rehtorin blues – 4.01
Yksin – 5.33  (– I´m So Lonesome, I Could Cry -)
Elverhøyn kirkko

| Elverhøyn kirkko Elverhøy kirke |
| --- | --- |
 Kirkko vuonna 2007.
Sijainti:  Tromssa, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1803
Materiaali:  puu
Istumapaikkoja:  436
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Elverhøyn kirkko (norj. Elverhøy kirke) on Tromssan kunnassa Tromssan läänissä Norjassa sijaitseva puinen ristikirkko vuodelta 1803.
Kuvia

Alttari
Aiheesta muualla

Kuvia tai muita tiedostoja aiheesta Elverhøyn kirkko Wikimedia Commonsissa
Ennen aamunkoittoo

| Ennen aamunkoittoo Raappana |
| --- | --- | --- |

Studioalbumin tiedot
 Julkaistu: 9. lokakuuta 2015
 Kesto: 42.24
 Levy-yhtiö: Suomen Musiikki
Listasijoitukset
  Suomen virallinen lista: 36.
Raappanan muut julkaisut
| Tuuliajolla 2013 | Ennen aamunkoittoo 2015 |   |
Ennen aamunkoittoo on Raappanan neljäs studioalbumi, joka julkaistiin 9. lokakuuta 2015. Raappana äänitti kappaleita Jamaikalla vuosina 2014 ja 2015. Albumilla soittaa kaksi jamaikalaista yhtyettä Raging Fyah ja Dubtonic Kru.
Kappaleet

Liian siunattu – 3.31
Elä ennenku kuolet – 3.53
Älä aprikoi – 3.04 (feat. Aurora)
Helleaalto – 3.45
Lakanoiden alla – 3.49
Tyttöni tumma – 3.50
Ystävyyttä korvaa mikään ei – 3.50
Muutoksii – 3.56 (feat. Asa)
Odotukset – 4.27
Koskaan ajallaan – 3.53
Takaisin kotiin – 4.27
Riihivaaran mäkikeskus

| Riihivaaran mäkikeskus> Sijainti |
| --- | --- |
Paikkakunta:  Lieksa,  Suomi
Avattu:  18.2.1964
Remontoitu:  1972, 1990, 1991, 1993, 1996, 1999
Muut mäet:  K15, K8, K2
Seura:  Lieksan Hiihtoseura
Riihivaaran hyppyrimäki
K-piste:  55 metriä
Mäkiennätys:  61,5 metriä  Kalle Keituri (16.3.1997)
Kesämäkiennätys:  60,5 metriä  Jaakko Tallus  Ilkka Herola
Avattu:  18.2.1964
Remontoitu:  1990, 1991, 1999
Muovitus:  kyllä
K35
K-piste:  35 metriä
Mäkiennätys:  42,0 metriä  Lauri Asikainen (24.3.2001)
Naisten mäkiennätys:  16,5 metriä  Sanna Louhelainen (9.3.2002)
Avattu:  1964
Remontoitu:  1996
Muovitus:  kyllä
K23
K-piste:  23 metriä
Mäkiennätys:  21,0 metriä  Lauri Leppänen (4.2.2007)
Naisten mäkiennätys:  11,0 metriä  Sonja Ryynänen (9.3.2002)
Avattu:  1991
Muovitus:  kyllä
Riihivaaran mäkikeskus on kuuden hyppyrimäen muodostama mäkihypyn suorituspaikka Lieksassa.
Historia

Vuonna 1972 parannetiin mäkikeskuksen valaistusta. Järjestäytynyt mäkihyppytoiminta loppui vuonna 1979. Vuonna 1990 K55-mäki remontoitiin hyppykuntoiseksi, lisäksi mäkikeskukseen rakennettiin hissi. Kesällä 1991 K55-mäen hyppyrin keulaa madallettiin 22 senttimetrillä jotta hyppyjen lentorata olisi matalampi, lisäksi lähtölavat korvattiin seitsemällä lähtöpuomilla. Vuonna 1993 K15-mäen alastulorinteeseen asennettiin muovitus. Vuonna 1996 K28-mäki purettiin ja tilalle rakennettiin K35-mäki. Kesällä 1999 K55-mäen alastulorinteeseen asennettiin muovitus. Nykyisinmilloin? muovitus on K55-, K35-, K23- ja K15-mäissä.
Vuodesta 2000 asti on järjestetty heinäkuussa Vaskiyhdistettykilpailut, joihin on osallistunut muun muassa Bernhard Gruber, Marco Pichlmayer ja kaikki Suomen ja Viron kansainvälisen tason yhdistetyn kilpailijat. Mäkiosuus hypätään Riihivaaran hyppyrimäestä ja hiihto-osuus kilpaillaan Pielisentiellä.
Riihivaaran hyppyrimäki

Mäen K-piste on 55 metrissä, mäessä on muovitus.
Riihivaaran hyppyrimäki > Mäkiennätyksen kehittyminen

Mäkiennätyksen 61,5 metriä on hypännyt Kalle Keituri.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 1964 |  Veikko Kankkonen | 49,0 m | Lieksan mäkikilpailu |  |
| 1967 |  Seppo Korhonen | 50,0 m | Lieksan mäkikilpailu |  |
| 1972 |  Pentti Tuhkanen | 51,0 m | Lieksan mäkikilpailu |  |
| 1975 |  Tapio Räisänen | 52,0 m | Lieksan mäkikilpailu |  |
| 1992 |  Tuomo Kykkänen | 56,0 m | Lieksan mäkikilpailu |  |
| 1993 |  Janne Ahonen | 57,0 m | Lieksan mäkikilpailu |  |
| 16.3.1997 |  Kalle Keituri | 61,5 m | Hopeasompa |  |
Riihivaaran hyppyrimäki > Kesämäkiennätyksen kehittyminen

Kesämäkiennätyksen 60,5 metriä ovat hypänneet Jaakko Tallus ja Ilkka Herola.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 28.7.2007 |  Jaakko Tallus | 60,5 m | VII Vaskiyhdistetty |  |
| 25.7.2015 |  Ilkka Herola | 60,5 m | XIV Vaskiyhdistetty |  |
K35

Mäen K-piste on 35 metrissä, mäessä on muovitus.
K35 > Mäkiennätyksen kehittyminen (miehet)

Mäkiennätyksen 42,0 metriä on hypännyt Lauri Asikainen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 24.3.2001 |  Jouni Parkkinen | 17,5 m | KLL-mestaruuskilpailu |  |
| 24.3.2001 |  Niko Petjala | 32,5 m | KLL-mestaruuskilpailu |  |
| 24.3.2001 |  Jim Härtull | 34,0 m | KLL-mestaruuskilpailu |  |
| 24.3.2001 |  Jesse Jääskeläinen | 35,5 m | KLL-mestaruuskilpailu |  |
| 24.3.2001 |  Lauri Asikainen  Mika Kulmala | 39,5 m | KLL-mestaruuskilpailu |  |
| 24.3.2001 |  Lauri Asikainen | 42,0 m | KLL-mestaruuskilpailu |  |
K35 > Mäkiennätyksen kehittyminen (naiset)

Naisten mäkiennätyksen 16,5 metriä on hypännyt Sanna Louhelainen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 9.3.2002 |  Sanna Louhelainen | 16,5 m | Lieksan mäkikilpailu |  |
K23

Mäen K-piste on 23 metrissä, mäessä on muovitus.
K23 > Mäkiennätyksen kehittyminen (miehet)

Mäkiennätyksen 21,0 metriä on hypännyt Lauri Leppänen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 9.3.2002 |  Panu Hakulinen | 10,5 m | Lieksan mäkikilpailu |  |
| 9.3.2002 |  Antti Korhonen | 15,5 m | Lieksan mäkikilpailu |  |
| 9.3.2002 |  Ville Oinonen  Karri Kovanen  Aleksi Oinonen  Karri Kovanen | 16,5 m | Lieksan mäkikilpailu |  |
| 4.2.2007 |  Lauri Leppänen | 20,5 m | Savo-Karjalan nuorisocup |  |
| 4.2.2007 |  Lauri Leppänen | 21,0 m | Savo-Karjalan nuorisocup |  |
K23 > Mäkiennätyksen kehittyminen (naiset)

Naisten mäkiennätyksen 11,0 metriä on hypännyt Sonja Ryynänen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 9.3.2002 |  Sonja Ryynänen | 11,0 m | Lieksan mäkikilpailu | Kaksi kertaa |
Eteenpäin

Eteenpäin voi tarkoittaa seuraavia asioita:
Eteenpäin, Uudessakaupungissa vuonna 1890 ilmestynyt sanomalehti
Eteenpäin, Kotkassa ilmestynyt sanomalehti, myöhempi jatkaja Viikko-Eteenpäin
Eteenpäin, Yhdysvalloissa vuosina 1921–1950 ilmestynyt sanomalehti
Eteenpäin, suomalainen elokuva vuodelta 2002
Eteenpäin, seikkailuelokuva vuodelta 2020
Eteenpäin!, suomalainen levy-yhtiö
Vperjod (Вперёд, Eteenpäin), sosialidemokraattinen sanomalehti
Vilppulan työväentalo Eteenpäin, Vilppulassa sijainnut työväentalo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eteenpäin”, voi hakea sivunnimihaulla, laajalla sivunnimihaulla tai tekstihaulla.
Emmen

| Emmen |
| --- | --- |
 Kauppakeskus Emmenissä
 lippu:  vaakuna
 Emmen
 Koordinaatit: 52°47′00″N, 06°54′00″E 
Valtio:  Alankomaat
Provinssi:  Drenthe
Hallinto:  
 – Pormestari:  Cees Bijl
Pinta-ala:  
 – Kokonaispinta-ala:  346,29 km²
Väkiluku (2015):  107 778
 – Väestötiheys:  322,3 as./km²
 
 www.emmen.nl 
Infobox OKVirheellinen NIMI-arvo: 
Emmen on kaupunki Alankomaiden koillisosassa, Saksan rajalla. Vuoden 2015 alkupuolella siellä oli 107 778 asukasta. Emmen perustettiin toisen maailmansodan jälkeen kuntaliitoksessa, jossa yhdistettiin alueen pieniä, keskiajalla syntyneitä  maatalousvaltaisia taajamia. Emmenin keskustan ympärille rakennettiin moderneja asumalähiöitä. Kaupungin väkiluku nousi nopeasti, sillä 1800-luvulla alueella asui vain kolme tuhatta henkeä.
Emmenin ehkä tunnetuin urheiluseura on jalkapalloseura FC Emmen, joka pelaa Eerste Divisiessa. Kaupungin nähtävyyksiin kuuluu 1930-luvulla perustettu Dierenpark Emmen -eläintarha.
Aiheesta muualla

Kuvia tai muita tiedostoja aiheesta Emmen Wikimedia Commonsissa
Kartta Emmenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Enugu

| Enugu Énugwú |
| --- | --- |
 Näkymä kaupunkiin lännestä
 Enugun sijainti
Valtio:  Nigeria
Osavaltio:  Enugu
Pinta-ala:  
 – Kokonaispinta-ala:  113 km²
Korkeus:  200 m
Väkiluku (2005):  564 000
 – Väestötiheys:  4 991 as./km²
Infobox OKVirheellinen NIMI-arvo: 
Enugu (igboksi Énugwú) on suuri kaupunki Nigeriassa, Enugun osavaltion pääkaupunki. Vuonna 2005 kaupungin rajojen sisällä arvioitiin elävän noin 564 000 henkeä. Heistä suurin osa on igboja. Enugussa on yliopisto ja omat televisio- ja radioasemat. Enugu oli Biafran pääkaupunki sen lyhyen itsenäisyyden aikana.
Aiheesta muualla

Kuvia tai muita tiedostoja aiheesta Enugu Wikimedia Commonsissa
Eilen syntynyt

| Eilen syntynyt> Born Yesterday |
| --- | --- |

Ohjaaja:  George Cukor
Käsikirjoittaja:  Garson Kanin Albert Mannheimer
Perustuu:  Garson Kaninin näytelmään
Tuottaja:  S. Sylvan Simon
Säveltäjä:  Frederick Hollander
Kuvaaja:  Joseph Walker
Leikkaaja:  Charles Nelson
Tuotantosuunnittelija:  Harry Horner
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  1950, Suomessa 1951
Kesto:  103 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Eilen syntynyt (Born Yesterday) on George Cukorin ohjaama yhdysvaltalainen komediaelokuva vuodelta 1950. Se perustuu Garson Kaninin samannimiseen näytelmään, ja sen pääosia esittävät Judy Holliday, William Holden ja Broderick Crawford. Holliday sai roolistaan Oscarin.
Juoni

Moraaliton liikemies Harry Brock (Crawford), tämän tyttöystävä Billie (Holliday) ja lakimies Devery (Howard St. John) matkustavat Washingtoniin pyrkiäkseen vaikuttamaan liittovaltion poliitikkoihin. Liikemies kyllästyy Billien sivistymättömyyteen ja palkkaa tätä kouluttamaan toimittaja Paul Verralin (Holden). Opettaja ja oppilas rakastuvat, ja sillä välin lakimies Devery siirtää Brockin omaisuutta Billien nimiin verottajan ulottumattomiin. Billie ja Paul menevät naimisiin, ja Billie lupaa palauttaa Brockin omaisuuden vähin erin sillä ehdolla, että Brock jättää nuorenparin rauhaan.
Tuotanto

Kaninin näytelmän pohjalta käsikirjoituksen laati ensin Albert Mannheimer. Cukor oli kuitenkin tyytymätön Mannheimerin työhön, ja lopullisen käsikirjoituksen sovitti kirjailija itse, jota ei kuitenkaan sopimusteknisistä syistä voitu nimetä tekijätiedoissa.
Vastaanotto ja myöhempi arvostus

Eilen syntynyt valittiin vuonna 2012 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. Yhdysvaltain elokuvainstituutin (AFI) kesäkuussa 2000 julkaisemassa AFI:n 100-vuotissarjan 100 hauskinta komediaa -luettelossa Eilen syntynyt on sijalla 24. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.
Uusintaversio

Vuonna 1993 tuli ensi-iltaan Luis Mandokin ohjaama uudelleenfilmatisointi Unelmien nainen, jonka pääosia esittävät John Goodman, Melanie Griffith ja Don Johnson.
Aiheesta muualla

Eilen syntynyt Internet Movie Databasessa (englanniksi)
Eilen syntynyt Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Born Yesterday (1950 film)
Käännös suomeksi
Espanjan parlamenttivaalit 2011

Espanjan parlamenttivaalit 2011 järjestettiin ennenaikaisina 20. marraskuuta. Alun perin vaalien olisi pitänyt olla maaliskuussa 2012, mutta pääministeri José Luis Rodríguez Zapatero ilmoitti 29. heinäkuuta aikaistavansa vaaleja. Päähallituspuolueen, eli sosialistisen työväenpuolueen pääministeriehdokkaana oli Alfredo Pérez Rubalcaba, joka valittiin ehdokkaaksi heinäkuussa 2011. Kansanpuolueen pääministeriehdokas oli kolmatta kertaa ehdolla oleva puolueen johtaja Mariano Rajoy. Pääministeri José Luis Rodríguez Zapatero ilmoitti jo keväällä, ettei aio asettua ehdolle. Kansanpuolue sai ehdottoman enemmistön edustajainhuoneeseen ja Rajoysta tuli pääministeri.
Tulokset

| Puolue | Puolue | Äänet |  % | Paikat |
| --- | --- | --- | --- | --- |
|  | Kansanpuolue | 10.866.566 | 44,63 | 186 |
|  | Espanjan sosialistinen työväenpuolue | 7.003.511 | 28,76 | 110 |
|  | Yhdistynyt vasemmisto | 1.686.040 | 6,90 | 11 |
|  | Liitto, edistys ja demokratia | 1.143.225 | 4,70 | 5 |
|  | Convergència i Unió | 1.015.691 | 4,20 | 16 |
|  | Amaiur | 334.498 | 1,40 | 7 |
|  | Baskien kansallispuolue | 324.317 | 1,33 | 5 |
|  | Katalonian tasavaltalainen vasemmisto | 256.985 | 1,06 | 3 |
|  | Bloque nacionalista galego | 184.037 | 0,76 | 2 |
|  | Kanarian koalitio | 143.881 | 0,59 | 2 |
|  | Muut |  |  | 3 |

| Yhteensä | Yhteensä | 24 348 886 | 100 % | 350 |
Aiheesta muualla

Kuvia tai muita tiedostoja aiheesta Espanjan parlamenttivaalit 2011 Wikimedia Commonsissa
Erler

Erler on muun muassa seuraavien henkilöiden sukunimi:
Dieter Erler (1939–1998), saksalainen jalkapalloilija
Erich Erler, taiteilijanimi Erich Erler-Samaden, (1870–1946), saksalainen taidemaalari
Fritz Erler (1868–1940), saksalainen taidemaalari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Espanjan parlamenttivaalit 2023

Espanjassa järjestettiin parlamenttivaalit 23. heinäkuuta 2023. Vaaleissa valittiin Espanjan edustajainhuoneen kaikki 350 jäsentä sekä 208 Espanjan senaatin 266 jäsenestä. Edelliset parlamenttivaalit järjestettiin 10. marraskuuta 2019.
Vuoden 2023 vaalien alla Espanjan pääministerinä toimi Espanjan sosialistisen työväenpuolueen johtaja Pedro Sánchez. Vaaleissa Kansanpuolue sai eniten ääniä ja edustajanpaikkoja, mutta yksikään puolue ei voittanut enemmistöä edustajainhuoneeseen.
Äänioikeus ja ehdokasasettelu

Äänioikeutettuja vaaleissa ovat kaikki täysi-ikäiset Espanjan kansalaiset, jotka on merkitty Espanjan väestötietojärjestelmään. Lain mukaan ketään ei saa pakottaa äänestämään.
Vuonna 2022 voimaan astuneen lakimuutoksen nojalla ulkomailla asuvien espanjalaisten ei tarvitse enää erikseen anoa äänioikeutta henkilökohtaisesti ennen vaaleja. Nämä ns. kerjäläisäänet (esp. voto rogado) poistamalla äänestysaktiivisuus ulkomailla kasvoi.
Ehdokkaaksi voivat lain mukaan asettua sellaiset henkilöt, jotka täyttävät seuraavat ehdot:
Äänioikeutettu kansalainen
Saanut jonkin poliittisen puolueen, vaaliliiton tai valitsijayhdistyksen (vähintään 500 henkilöä tai 0,1 % vaalipiirin äänestäjistä)
Tulokset > Edustajainhuoneen vaalit

| Puolue | Äänimäärä | Ääniosuus | Edustajanpaikat | Paikkamäärän muutos |
| --- | --- | --- | --- | --- |
| Kansanpuolue | 8 091 840 | 33,05 % | 137 |  48 |
| Espanjan sosialistinen työväenpuolue | 7 760 970 | 31,70 % | 121 |  1 |
| Vox | 3 033 744 | 12,39 % | 33 |  19 |
| Sumar | 3 014 006 | 12,31 % | 31 |  7 |
| Katalonian tasavaltalainen vasemmisto | 462 883 | 1,89 % | 7 |  6 |
| Junts per Catalunya | 392 634 | 1,60 % | 7 |  1 |
| EH Bildu | 333 362 | 1,36 % | 6 |  1 |
| Baskien kansallispuolue | 275 782 | 1,12 % | 5 |  1 |
| Muut | 1 117 313 | 4,56 % | 3 |  16 |
| Yhteensä | 24 482 534 | 100,00 % | 350 |  0 |
Äänestysaktiivisuus oli 70,40 % ( 4,17 %-yksikköä).
Ellen Strömberg

Ellen Strömberg Göteborgin kirjamessuilla syyskuussa 2023
Ellen Strömberg (s. 1987) on suomenruotsalainen kirjailija.
Strömberg valmistui ylioppilaaksi Jakobstads gymnasiumista 2006 ja on opiskellut kirjoittamista muun muassa Åbo Akademin kirjoittajaohjelmassa 2013–2015 ja Monika Fagerholmin kirjoituskurssilla 2016–2017. Hän on opiskellut myös sanataideohjaajaksi 2018–2019. Strömberg on yksi Ylen kulttuuriaiheisen Sällskapet-podcastin vakiopanelisteista.
Strömbergin esikoisteos Jaga vatten ilmestyi vuonna 2018. Hän sai teoksesta Finlands svenska författareföreningenin esikoispalkinnon 2019. Strömbergin toinen romaani Klåda (suom. Syyhy) ilmestyi vuonna 2019. Strömbergin kolmas teos, Elin Löfin kuvittama lastenkirja Maggan året runt, valittiin Runeberg Junior -palkintoehdokkaaksi vuonna 2020. Vuonna 2022 Strömbergin teos Vi ska ju bara cykla förbi (suom. Mehän vaan mennään siitä ohi) valittiin lasten- ja nuortenkirjallisuuden Finlandia-ehdokkaaksi. Strömberg sai teoksesta ruotsalaisen lasten- ja nuortenkirjallisuuden August-palkinnon.
Strömberg on kotoisin Luodosta ja asuu Pietarsaaressa.
Teokset

Jaga vatten.  Helsinki:  Schildts & Söderströms, 2018.  ISBN 978-951-52-4422-2.
Syyhy.  (Klåda, 2019)  Suomentanut Laura Kulmala. Helsinki:  S&S, 2019.  ISBN 978-951-52-4901-2.
Maggan året runt.  (Kuvitus: Elin Löf)  Helsinki:  Schildts & Söderströms, 2020.  ISBN 978-951-52-5150-3.
Mehän vaan mennään siitä ohi.  (Vi ska ju bara cykla förbi, 2022)  Suomentanut Eva Laakso. Helsinki:  S & S, 2022.  ISBN 978-951-52-5612-6.
Aiheesta muualla

Ellen Strömbergin verkkosivut (ruotsiksi)
Ellen Strömberg Kirjasampo.fi:ssä
Emilia Ukkonen

| Henkilötiedot |
| --- | --- | --- | --- |
Syntymäaika: 9. helmikuuta 1998 (ikä 26)
Pelipaikka: hyökkääjä
Pituus: 170
Paino: 59
Lempinimi: Emppu
Emilia Ukkonen (s. 9. helmikuuta 1998) on suomalainen jalkapalloilija, pelipaikaltaan hyökkääjä. Hän on pelannut Suomen pääsarjaa HJK:ssa, Pallokissoissa, TPS:ssa ja HPS:ssa.
Pelaajaura

Ukkosen kasvattajaseura on Leppävaaran Pallo, josta hän siirtyi FC Espoon ja VJS:n kautta HJK:n edustusjoukkueeseen kaudeksi 2017. Ensimmäisen ottelunsa Naisten Liigassa Ukkonen pelasi 25. maaliskuuta Ilvestä vastaan, kun hänet vaihdettiin kentälle viimeiseksi puoleksi tunniksi. Kauden 2018 kahden viimeisen pelin ajaksi HJK lainasi Ukkosen kuopiolaiseen Pallokissoihin. Hän pelasi kauden aikana myös viisi ottelua Naisten Ykkösen HPS:ssa.
HJK:ssa Ukkonen voitti Suomen mestaruuden kaudella 2019. Kauden aikana hän pelasi myös kuusi ottelua lainalla TPS:ssa tehden kolmessa ensimmäisessä ottelussaan kolme maalia, ja hänet valittiin Naisten Liigan Veikkauksen toukokuun pelaajaksi.
Kaudeksi 2020 Ukkonen siirtyi Naisten Ykkösessä pelaavaan HPS:aan kauden mittaisella sopimuksella HJK:sta. Hän teki kymmenen maalia ja oli HPS:n toiseksi paras maalintekijä. Hän pelasi HPS:ssa myös kaudella 2021, jolloin hän teki Kansallisessa liigassa neljä maalia, mikä oli jälleen toiseksi eniten joukkueessa. Ukkonen ei jatkanut joukkueessa kauden jälkeen. Yhteensä hän pelasi vuosien aikana HPS:ssa 47 ottelua ja teki 18 maalia.
Erling Brene

| Mitalit | Mitalit | Mitalit |  |
| --- | --- | --- | --- |
|  Erling Brene |  Erling Brene |  Erling Brene |  |
Maa:   Tanska
Taidelajit
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1948 | orkesterimusiikki |  |
Niels Erling Emmanuel Brene (14. marraskuuta 1896 Kööpenhamina – 17. toukokuuta 1980 Kööpenhamina) oli tanskalainen säveltäjä ja musiikkipedagogi. Hän kilpaili Lontoon vuoden 1948 kesäolympialaisten taidelajeissa ja sai orkesterimusiikin sarjassa pronssia sävellyksellään Vigueur.
Brene opiskeli vuodesta 1921 Kööpenhaminan Kuninkaallisessa musiikkikonservatoriossa. Hän sai vaikutteita Ranskasta sekä Béla Bartókin ja Igor Stravinskin teoksista. Hänen sävellyksiinsä kuuluu oopperoita ja näyttämömusiikkia, orkesteri- ja kamarimusiikkia, konserttoja, pianomusiikkia ja lauluja.
Erlendur Haraldsson

Erlendur Haraldsson (3. marraskuuta 1931 – 22. marraskuuta 2020) oli islantilainen psykologian professori Islannin yliopistolta. Hän tutki myös parapsykologisia ilmiöitä kuten reinkarnaatioväitteitä, kuolemanrajakokemuksia, kummitteluväitteitä sekä väitettyjä ihmeidentekijöitä. Reinkarnaatiotutkimuksen osalta hän teki yhteistyötä Ian Stevensonin kanssa. Ensimmäisen laajan kuolemanrajakokemusta käsittelevän kirjansa Erlendur julkaisi yhdessä Karlis Osisin kanssa vuonna 1977 nimellä At the Hour of Death.
Erlendur opiskeli filosofiaa aluksi Edinburghin yliopistossa ja sittemmin Freiburgin yliopistossa vuosina 1955–1958. Seuraavat neljä vuotta hän työskenteli toimittajana Reykjavíkissa, Berliinissä, Lähi-idässä ja Intiassa. Toimittajan urallaan hän muun muassa tapasi kurdijohtaja Mustafa Barzanin ja valokuvasi hänet valokuvaan, joka saavutti kuuluisuutta kurdien keskuudessa. Hän kirjoitti kokemuksistaan Peshmergan taistelijoiden luona kirjan islanniksi, joka myöhemmin käännettiin saksaksi. Toimittajan työnsä jälkeen Erlendur jatkoi opiskelua Saksassa Freiburgissa ja Münchenin yliopistossa. Hän valmistui psykologian tohtoriksi Freiburgissa vuonna 1972, jonka jälkeen hän siirtyi luennoitsijaksi Islannin yliopistoon. Vuonna 1974 hän teki tutkimuksen islantilaisten uskosta yliluonnollisiin olentoihin.
Emilia Sinisalo

| Emilia Sinisalo> Henkilötiedot |
| --- | --- |
Syntynyt: 1983 (ikä 40–41)
Ammatti:  näyttelijä
Sukulaiset:  Anu Sinisalo (sisar)
Näyttelijä
Aktiivisena:  2000–
Merkittävät roolit:  Korpelan kujanjuoksu
Aiheesta muualla
IMDb 
Elonet
Emilia Sinisalo (s. 1983) on suomalainen näyttelijä. Hän on valmistunut teatteritaiteen maisteriksi vuonna 2008. Hän on tullut tunnetuksi muun muassa Ylen Kotikatsomo-sarjasta Korpelan kujanjuoksu, jossa hän näyttelee Marvi Perttula-Laihoa. Elokuvien ja televisiosarjojen lisäksi hän on näytellyt muun muassa Suomen Kansallisteatterissa ja Helsingin Kaupunginteatterissa.